section_heading: Etimologija
paragraph_text: Topola se po prvi put spominje kao naselje za vrijeme austrijske okupacije sjeverne Srbije (1717. – 1739.). U popisu pograničnih nahija Srbije poslije požarevačkog mira (1717. god.) nalazila se u kragujevačkom distriktu pod imenom Dopala. Topola se zvala prvobitno selo Kamenica zbog istoimene rječice. Na samom putu ka Beogradu, kod mjesta zvanog Krečane, bilo je jedno drvo topole, i tu su kiridžije zaustavljale, odmarale i dogovarale za sastanke "kod topole". Tako je staro ime sela Kamenice zamenjeno novim - Topola.